text: Varmen betyder stort salg af blæsere
  01 juli 2010 kl. 06.55
  Og mange får installeret aircondition.
  Det viser et rundspørge til flere sydjyske byggemarkeder, som P4 Esbjerg har foretaget.
  - På sådan en rigtig varm dag som i denne uge sælger vi rigtig mange ventilatorer, siger gør-det-selv-chef i Silvan i Haderslev, Hans Peter Hansen, til radioen.
  Og Troels Køhler, der er fagchef for ventilation og køler hos Bravida, siger:
  - Det er utroligt sæsonbetonet. Vi mærker nu her, at i de første dage med varme går det hurtigt op for folk, at nu har man brug for køleanlæg.
  